Gebeure in SA maak aanhoudend die gebruik van die byvoeglike naamwoord “verstommend” noodsaaklik – soos nou weer met die vandalisering van die Pretoria Stadsaal, ‘n nasionale gedenkwaardigheid wat aan die lig gekom het ná die bewindsaanvaarding van die DA in die metroraad. Die DA het die media op ‘n toer geneem van die gebou om aan te toon hoe grootskaals dit eintlik opgemors is deur ‘n sg. restourasieprojek van die vorige ANC-bewind in die metro.
Vir ‘n skuldigbevinding an haatspraak kan tronkstraf vir drie jaar opgelê word vir ‘n eerste oortreding en 10 jaar vir herhaalde oortredings. In die wetsontwerp is die definisie van “haatspraak” wyd en laat dit ruimte om selfs in godsdienstige verband negatief ingespan te word. Voorts word as die wese van ‘n oortreding gestel die “gevoelens van die slagoffer”, wat egter ‘n totale subjektiewe kriterium is. Kritici van die wetsontwerp sê dat dit die potensiaal het dat Bybelse uitsprake deur liberale teenstanders uit verband geruk kan word, soos in die afgelope jare bv. in die VSA gebeur het.